title: 2005/543/EY: Euroopan parlamentin päätös, tehty 12 päivänä huhtikuuta 2005, vastuuvapauden myöntämisestä Euroopan lääkearviointiviraston toimitusjohtajalle talousarvion toteuttamisesta varainhoitovuonna 2003

text:
               27.7.2005

               FI

               Euroopan unionin virallinen lehti

               L 196/93

      EUROOPAN PARLAMENTIN PÄÄTÖS,
   tehty 12 päivänä huhtikuuta 2005,
   vastuuvapauden myöntämisestä Euroopan lääkearviointiviraston toimitusjohtajalle talousarvion toteuttamisesta varainhoitovuonna 2003
   (2005/543/EY)
   EUROOPAN PARLAMENTTI, joka
   ottaa huomioon tilintarkastustuomioistuimen kertomuksen Euroopan lääkearviointiviraston varainhoitovuoden 2003 tilinpäätöksestä sekä viraston vastaukset (1),
   ottaa huomioon neuvoston 8. maaliskuuta 2005 antaman suosituksen (6860/2005 – C6-0070/2005),
   ottaa huomioon EY:n perustamissopimuksen ja erityisesti sen 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan ja ihmisille ja eläimille tarkoitettuja lääkkeitä koskevista yhteisön luvananto- ja valvontamenettelyistä sekä Euroopan lääkearviointiviraston perustamisesta annetun asetuksen (ETY) N:o 2309/93 muuttamisesta 18. kesäkuuta 2003 annetun neuvoston asetuksen (EY) N:o 1647/2003 (3) ja erityisesti sen 57 a artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,
   ottaa huomioon työjärjestyksen 70 ja 71 artiklan sekä liitteen V,
   ottaa huomioon talousarvion valvontavaliokunnan mietinnön ja ympäristön, kansanterveyden ja elintarvikkeiden turvallisuuden valiokunnan lausunnon (A6-0074/2005),

               1.

               myöntää vastuuvapauden Euroopan lääkearviointiviraston toimitusjohtajalle talousarvion toteuttamisesta varainhoitovuonna 2003;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen liittyvän päätöslauselman Euroopan lääkearviointiviraston toimitusjohtajalle, neuvostolle, komissiolle ja tilintarkastustuomioistuimelle sekä julkaisemaan ne Euroopan unionin virallisessa lehdessä (L-sarja).

            Puhemies

         Josep BORRELL FONTELLES

            Pääsihteeri

         Julian PRIESTLEY

      (1)  EUVL C 324, 30.12.2004, s. 30.

      (2)  EYVL L 248, 16.9.2002, s. 1.

      (3)  EUVL L 245, 29.9.2003, s. 19.

      (4)  EYVL L 357, 31.12.2002, s. 72.

         EUROOPAN PARLAMENTIN PÄÄTÖSLAUSELMA,
      joka sisältää huomautukset päätökseen myöntää vastuuvapaus Euroopan lääkearviointiviraston toimitusjohtajalle talousarvion toteuttamisesta varainhoitovuonna 2003
      EUROOPAN PARLAMENTTI, joka
      ottaa huomioon tilintarkastustuomioistuimen kertomuksen Euroopan lääkearviointiviraston varainhoitovuoden 2003 tilinpäätöksestä sekä viraston vastaukset (1),
      ottaa huomioon neuvoston 8. maaliskuuta 2005 antaman suosituksen (6860/2005 – C6-0070/2005),
      ottaa huomioon EY:n perustamissopimuksen ja erityisesti sen 276 artiklan,
      ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan ja ihmisille ja eläimille tarkoitettuja lääkkeitä koskevista yhteisön luvananto- ja valvontamenettelyistä sekä Euroopan lääkearviointiviraston perustamisesta annetun asetuksen (ETY) N:o 2309/93 muuttamisesta 18. kesäkuuta 2003 annetun neuvoston asetuksen (EY) N:o 1647/2003 (3) ja erityisesti sen 57 a artiklan,
      ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,
      ottaa huomioon työjärjestyksen 70 ja 71 artiklan sekä liitteen V,
      ottaa huomioon talousarvion valvontavaliokunnan mietinnön ja ympäristön, kansanterveyden ja elintarvikkeiden turvallisuuden valiokunnan lausunnon (A6-0074/2005),

                  A.

                  ottaa huomioon, että tilintarkastustuomioistuin mainitsee edellä mainitussa kertomuksessa saaneensa riittävän varmuuden siitä, että 31. joulukuuta 2003 päättyneen varainhoitovuoden tilinpäätös on luotettava ja tilien perustana olevat toimet ovat kaiken kaikkiaan lailliset ja asianmukaiset,

                  B.

                  ottaa huomioon, että Euroopan parlamentti myönsi 21. huhtikuuta 2004 Euroopan lääkearviointiviraston johtajalle vastuuvapauden (5) talousarvion toteuttamisesta varainhoitovuonna 2002 ja että vastuuvapauspäätökseen liittyvässä päätöslauselmassa Euroopan parlamentti muun muassa

                              —

                              pani tyytyväisenä merkille viraston ja komission aikaansaaman yhteisymmärryksen yhteisön tuen maksamisesta erissä mutta korosti, että siirtyvien määrärahojen tilannetta pitäisi parantaa,

                              —

                              piti pragmaattisena ratkaisua, jossa tilien tulopuolella toteutumalaskelman positiivinen saldo katsottiin käyttötarkoitukseensa seuraavaksi varainhoitovuodeksi sidotuiksi tuloiksi,

                              —

                              pani merkille viraston pyrkimykset parantaa sisäisen valvonnan menettelyjä ja pani tyytyväisenä merkille sen päätöksen perustaa sisäisen tarkastuksen yksikkö,

            1.   panee merkille seuraavat määrät Euroopan lääkearviointiviraston tileillä varainhoitovuosina 2003 ja 2002:
      Tulostili ja tase varainhoitovuosilta 2003 ja 2002

                  (1000 euroa)

                  2003

                  2002 (6)

                  Tulot

                  Markkinoille saattamista koskeviin lupiin liittyvät maksut

                  58 657

                  38 372

                  Komissiolta saatu tuki, mukaan lukien ETA-tuet

                  19 786

                  14 846

                  Harvinaislääkkeitä koskeva yhteisön tuki

                  2 814

                  2 407

                  Yhteisön ohjelmia koskeva tuki

                  1 208

                  9

                  Hallinnollisia toimia koskevat tulot

                  2 153

                  1 688

                  Muut tulot

                  848

                  54

                  Yhteensä (a)

                  85 466

                  57 376

                  Menot (7)

                  Henkilöstömenot

                  29 663

                  26 216

                  Hallintomenot

                  10 905

                  10 718

                  Toimintamenot

                  32 838

                  21 467

                  Poistot

                  2 364

                  0

                  Yhteensä (b)

                  75 770

                  58 401

                  Tulos (c = a – b)

                  9 696

                  – 1 025

                  Muut

                  Edelliseltä varainhoitovuodelta siirretyt ja peruuntuneet määrärahat (d)

                  823

                  1 377

                  Kurssierot ja muut oikaisut (e)

                  413

                  – 352

                  Varainhoitovuoden tulos (c + d + e)

                  10 932

                  0

                     Lähde: Virastolta saadut tiedot. Taulukossa esitetään yhteenveto viraston tilinpäätöksessä esitetyistä tiedoista.

            2.   panee merkille viraston pyrkimykset vuonna 2004 inventaariojärjestelmän vahvistamiseksi ja sen, että kaikki viraston omaisuus on nyt kirjattu uuteen omaisuudenhallinnointijärjestelmään komission yhdenmukaistetun kirjanpitojärjestelmän mukaisesti;
      3.   pyytää virastoa ryhtymään lisätoimiin sisäisen valvontajärjestelmän vahvistamiseksi;
      4.   edellyttää, että virasto jatkaa toimia, joita on jo toteutettu tilintarkastustuomioistuimen huomautuksiin vastaamiseksi neuvottelumenettelyjen soveltamisessa hankinnoissa;
      5.   panee merkille viraston selvennykset toimista, joita se on toteuttanut korjatakseen tilintarkastustuomioistuimen mainitsemat ongelmat henkilöstön rekrytoinnissa käytettyjen valintamenettelyjen soveltamisessa; pyytää virastoa jatkamaan pyrkimyksiään, jotta tarpeen oleva avoimuus vahvistuu edelleen;
      6.   panee tyytyväisenä merkille viraston pyrkimykset siinä, että terveydenhuollon ammattilaisille ja suurelle yleisölle tarjotaan hyödyllistä ja mielekästä tietoa lääkkeistä ja niiden parhaasta käytöstä sekä viraston työn tuloksista yleensä; odottaa saavansa tietoja luotettavan ja kattavan viestintästrategian kehittämisestä virastossa;
      7.   panee merkille, ettei eurooppalainen lääkevalvonnan raportointijärjestelmä (EudraVigilance-tietokanta) ole vielä täysin toimintakunnossa; kehottaa lääkearviointivirastoa ja asiasta vastaavia kansallisia viranomaisia saattamaan työn päätökseen viivytyksettä;
      8.   panee tyytyväisenä merkille viraston sitoutumisen tasa-arvon noudattamiseen, mutta pitää valitettavana, ettei virastolla ole tasa-arvosuunnitelmaa, ja edellyttää, että virasto laatii suunnitelman lähitulevaisuudessa, jotta siitä voi tulla tasa-arvoa edistävä työnantaja; edellyttää, että virasto ei huomioi tasa-arvoasioita ainoastaan rekrytointivaiheessa vaan toimii myös proaktiivisesti ja pitkällä aikavälillä tasa-arvon edistämiseksi; rohkaisee virastoa noudattamaan ja arvioimaan näitä toimia säännöllisesti niiden toteutuksen varmistamiseksi;
      9.   panee merkille, että Euroopan lääkearviointivirasto on ainoa virasto, jossa ura-alueella A on enemmän naisia kuin miehiä;
      10.   panee tyytyväisenä merkille viraston sitoutumisen avoimuuteen sekä toimet, joita on toteutettu viraston tiedotus- ja viestintästrategian parantamiseksi potilaiden ja terveydenhuollon ammattilaisten osalta;
      Yleiset näkökohdat komissiolle ja erillisvirastoille

                  11.

                  palauttaa mieliin kantansa siitä, että vaikka parlamentti tuki komission pyrkimyksiä vahvistaa rajattu määrä malleja ainakin tulevien ”sääntelyvirastojen” osalta, parlamentti katsoi, että nykyisten ja tulevien virastojen rakenne ansaitsee tarkan harkinnan interinstitutionaalisella tasolla; korostaa myös, että ennen kuin komissio määrittelee edellytykset sääntelyvirastojen käytölle olisi laadittava toimielinten välinen sopimus, jossa vahvistetaan yhteiset suuntaviivat; katsoo, että tämä pitäisi toteuttaa ennen kuin virastojen rakenteille vahvistetaan yhdenmukaistettu kehys;

                  12.

                  panee merkille komission kannan (8), joka koskee tehtävien toimeenpanovastuun delegointia yksiköille, virastot mukaan lukien, kun on kyse muusta kuin komission ydinhallinnosta; katsoo, että tämä ei vastaa parlamentin pyyntöön, joka koskee olemassa olevien virastojen rakenteen tarkkaa harkintaa toimielinten kesken; pyytääkin komissiota esittämään selvennyksiä tältä osin samoin kuin tulevasta yleisestä toimielinten välisestä sopimuksesta, joka koskee rahoitusnäkymien sisällä tai rinnakkain niiden kanssa vahvistettavia uusia järjestelyjä (9);

                  13.

                  pyytää komissiota organisoimaan ja toteuttamaan keskipitkällä aikavälillä (esimerkiksi kolmen vuoden välein) yleisanalyysin kustakin yksittäisestä virastosta tehdyistä arvioinneista, jotta voidaan

                              a)

                              tehdä johtopäätöksiä viraston toiminnan yhtenäisyydestä Euroopan unionin politiikkojen kanssa yleensä ottaen sekä olemassa olevasta tai tulevaisuudessa aikaan saatavasta synergiasta virastojen ja komission osastojen välillä ja niiden välisten päällekkäisyyksien välttämisestä;

                              b)

                              arvioida virastojen toiminnan laajempaa eurooppalaista lisäarvoa kunkin viraston toiminta-alalla sekä virastomallin tarkoituksenmukaisuutta, vaikuttavuutta ja tehokkuutta Euroopan unionin politiikkojen toteutuksessa tai niihin osallistumisessa;

                              c)

                              määritellä ja kehittää virastojen toiminnan vaikutusta, jotta Euroopan unionin toiminta on lähellä kansalaisia, helposti lähestyttävää ja näkyvää;

                  14.

                  odottaa tällaisen yleisanalyysin olevan saatavilla vuoden 2005 loppuun mennessä, jotta se voi kattaa kolmivuotiskauden uuden varainhoitoasetuksen voimaantulosta siitä aiheutuvaan erillisvirastojärjestelmän uuteen kehykseen asti;

                  15.

                  pyytää virastoja osallistumaan aktiivisesti tällaiseen prosessiin ja toimimaan yhteistyössä komission kanssa sekä ottamaan esiin tarvittavia aiheita, joiden ne katsovat olevan tärkeitä niiden toiminnan, aseman, tehtävien ja tarpeiden kannalta, sekä mitä tahansa aiheita, jotka voisivat auttaa parantamaan koko vastuuvapausmenettelyä, jotta myötävaikutettaisiin tällaisen prosessin onnistumiseen ja lisättäisiin virastojen tilintekovelvollisuutta ja avoimuutta; pyytää virastoja esittämään nämä myös asiasta vastaaville valiokunnille;

                  16.

                  pyytää komissiota esittämään rinnakkain tämän prosessin kanssa viimeistään vuoden 2005 loppuun mennessä ehdotuksia muutoksiksi olemassa olevien virastojen perussäädöksiin, jotta muun muassa optimoitaisiin komission suhteet virastojen kanssa; katsoo, että näillä ehdotuksilla pitäisi pyrkiä

                              a)

                              lisäämään komission ja virastojen välistä kommunikaatiota;

                              b)

                              luomaan tai laajentamaan yhteistyötä katettavien tarpeiden, saavutettavien tavoitteiden ja tuotosten sekä niiden saavuttamisessa käytettävän strategian määrittelyssä ja valvonta- ja arviointistandardien vahvistamisessa;

                              c)

                              parantamaan toimien täydentävyyttä, organisoimaan tarpeelliset resurssit paremmin ja osoittamaan ne tehokkaasti tulosten saavuttamiseksi sekä luomaan viestintästrategia näiden tulosten levittämiseksi;

                  17.

                  korostaa, että ennen kuin päätetään ehdottaa uuden viraston perustamista, komission on arvioitava perin pohjin kyseisen viraston toiminnan tarpeellisuutta ja sen tuomaa lisäarvoa, ottaen huomioon olemassa olevat rakenteet sekä toissijaisuuden, talousarviota koskevan kurinalaisuuden ja menettelyjen yksinkertaistamisen periaatteet;

                  18.

                  odottaa komission esittelevän pikaisesti virastojen henkilöstöpolitiikkaa koskevat suuntaviivat, jotka parlamentti pyysi komissiota esittelemään ennen vuoden 2005 talousarviomenettelyn päättymistä;

            Yleiset näkökohdat erillisvirastoille

                  19.

                  odottaa saavansa vastedes kultakin virastolta asetuksen (EY, Euratom) N:o 2343/2002 72 artiklan 5 kohdan mukaisesti kertomuksen, jossa on yhteenveto sisäisen tarkastajan tekemistä tarkastuksista, annetuista suosituksista ja näiden suositusten johdosta toteutetuista jatkotoimista;

                  20.

                  kehottaa virastoja lisäämään pyrkimyksiään soveltaa henkilöstösääntöjä ja muuta henkilöstöä koskevia palvelussuhteen ehtoja oikein henkilöstönsä osalta (rekrytointimenettely ja päätökset, henkilöstötiedot, palkkojen ja muiden korvausten laskenta, ylennyspolitiikka, avoimien toimien osuus, kiintiöt sukupuolten välisen tasa-arvon noudattamiseksi jne.);

                  21.

                  panee merkille, että nais- ja miestyöntekijöiden prosenttiosuus virastojen kokonaishenkilöstössä osoittaa yleisesti ottaen, että naisten ja miesten välillä on olemassa epäsuhta; pitää valitettavana, että lähes kolmasosa henkilöstöstä on miehiä ja että miehet ovat yliedustettuina ylemmän palkkaluokan tehtävissä, kun taas naiset ovat yliedustettuina alhaisen palkkaluokan tehtävissä; edellyttää virastojen ryhtyvän välittömiin ja tuloksekkaisiin toimiin tilanteen korjaamiseksi;

                  22.

                  kehottaa virastoja varmistamaan, että miesten ja naisten tasa-arvoisen kohtelun periaatteen toteuttamisesta mahdollisuuksissa työhön, ammatilliseen koulutukseen ja uralla etenemiseen sekä työoloissa annetun neuvoston direktiivin 76/207/ETY muuttamisesta 23. syyskuuta 2002 annetun Euroopan parlamentin ja neuvoston direktiivin 2002/73/EY (10) kaikki asiaa koskevat säännökset sisällytetään virastojen henkilöstöpolitiikkoihin;

                  23.

                  edellyttää, että virastot noudattavat tilintarkastustuomioistuimen huomautusten pohjalta täysimääräisesti varainhoitoasetuksessa säädettyjä talousarvioperiaatteita ja etenkin yhtenäisyyden ja talousarvion totuudenmukaisuuden periaatteita; pyytää niitä virastoja, jotka eivät vielä ole sitä tehneet, täyttämään varainhoitoasetuksen vaatimukset kirjanpitoasioissa ja vahvistamaan menettelyjään sisäisen hallinnoinnin ja valvonnan alalla edelleen pyrkien lisäämään tilintekovelvollisuutta, avoimuutta ja eurooppalaista lisäarvoa;

                  24.

                  rohkaisee virastoja ja etenkin niitä, joiden toiminnalla on yhtymäkohtia muiden virastojen toiminnan tai tavoitteiden kanssa, lujittamaan yhteistyötään ja avaamaan tällä tavoin mahdollisuuksia kehittää synergiaa; pyytää niitä virallistamaan tarpeen mukaan tällaisen yhteistyön erityisillä sopimuksilla (yhteiset lausumat, yhteisymmärryspöytäkirjat, päätökset yhteissuunnittelusta tai toisiaan täydentävistä toimista/ohjelmista), jotta voidaan varmistaa, ettei ilmene päällekkäisyyksiä, että jokaisen viraston toiminta on selvästi yksilöity ja että yhteisten pyrkimysten tulokset maksimoivat virastojen työn lisäarvon ja vaikutuksen; odottaa saavansa säännöllisesti tietoja tältä alalta;

                  25.

                  pyytää virastoja kiinnittämään erityistä huomiota menettelyihin, jotka koskevat sopimusten myöntämistä ja hallinnointia; pyytää virastoja ryhtymään kaikkiin tarkoituksenmukaisiin toimiin hallinnollisten rakenteidensa suhteen, jotta voidaan lujittaa niiden sisäisiä valvontamenettelyjä, kanavia ja hallinnointia; katsoo, että tällaisiin toimiin voisi, kun se on tarpeen tai toteuttamiskelpoista, kuulua sellaisten erityisyksiköiden perustaminen, joiden tehtävänä on neuvoa riskianalyysin perusteella, miten parhaiten voitaisiin valmistella sopimusmenettelyjä, varmistaa valvonta ja toteuttaa jatkotoimia vaatimusten mukaisesti; pyytää tältä osin komissiota ja tilintarkastustuomioistuinta lujittamaan yhteistyötä virastojen kanssa;

                  26.

                  panee merkille ne vaikeudet, joihin etenkin vastikään perustettujen virastojen eräät johtajat viittasivat ja jotka koskevat varainhoitoasetuksessa vahvistettujen raportointiaikataulujen ja -määräaikojen noudattamista virastoissa; pyytää virastojen johtajia ilmoittamaan varainhoitoasetuksen tarkistamista vuonna 2005 silmällä pitäen parlamentin budjettivaliokunnalle ja talousarvion valvontavaliokunnalle tähän asti havaituista vaikeuksista, jotta niitä voidaan käsitellä asetuksen tarkistamisen yhteydessä; edellyttää, että virastojen johtajat tekevät yksityiskohtaisia ehdotuksia vaihtoehtoisista määräaikajärjestelyistä, jotka sopivat parhaiten niiden toimintavaatimuksiin mutta jotka kunnioittavat samalla varainhoitoasetuksessa virastoille asetettuja raportointivelvollisuuksia;

                  27.

                  panee merkille virastojen johtajien myönteisen vastauksen vastuuvapaudesta vastaavan parlamentin valiokunnan pyyntöön tarkemman viestintäjärjestelmän luomisesta etenkin sen suhteen, että virastot toimittavat kyseiselle valiokunnalle asiakirjoja, jotka liittyvät virastojen raportointivelvollisuuksiin; katsoo, että tällaisen viestinnän parempi organisointi vahvistaa parlamentin yhteistyötä virastojen kanssa ja lisää demokraattista valvontaa;

                  28.

                  pyytää virastojen johtajia liittämään vastedes vuotuiseen toimintakertomukseensa, joka esitetään yhdessä taloutta ja hallintoa koskevien tietojen kanssa, lausuman toimien laillisuudesta ja asianmukaisuudesta, joka on samanlainen kuin komission pääjohtajien allekirjoittamat lausumat;

                  29.

                  pyytää virastoja kehittämään kattavan viestintästrategian, jossa otetaan huomioon tarve antaa niiden työn tulokset asianmukaisessa muodossa suurelle yleisölle kuten myös toimielimille, jäsenvaltioiden toimivaltaisille viranomaisille, asiantuntijoille, kumppaneille tai tietyille tuensaajille; pyytää virastoja lisäämään tällaisen strategian kehittämiseksi yhteistyötään ja tietojen vaihtoa parhaista käytännöistä kyseisen tavoitteen saavuttamiseksi; edellyttää, että parlamentin asiasta vastaavat valiokunnat saavat virastoilta ennen seuraavaa vastuuvapausmenettelyä asianmukaisesti tietoja siitä, miten tällaisen strategian luomisessa on edistytty, jotta varmistetaan niiden toiminnan tehokas ja hyvissä ajoin tapahtuva seuranta;

            Yleiset näkökohdat tilintarkastustuomioistuimelle ja erillisvirastoille

                  30.

                  panee tyytyväisenä merkille tilintarkastustuomioistuimen aloitteen lisätä virastoja koskeviin erityiskertomuksiinsa taulukon, jossa esitetään yhteenveto kunkin viraston toimivaltuuksista, hallinnosta, käytettävissä olevista varoista sekä tuotteista ja palveluista; katsoo, että tämä taulukko lisää näiden yhteisön elinten toiminnan selkeyttä ja avoimuutta sekä tarjoaa hyödyllisen lähtökohdan tarpeen mukaan tehtäville vertailuille, jotta voidaan myötävaikuttaa yhdenmukaistetun kehyksen vahvistamiseen virastoille parlamentin pyyntöjen mukaisesti;

                  31.

                  pyytää tilintarkastustuomioistuinta ja virastoja vahvistamaan yhteistyötään sellaisten menettelyjen ja teknisten välineiden parantamiseksi, joilla kehitetään talousarvio- ja varainhoitoasioiden moitteetonta hoitoa, jotta voidaan vahvistaa metodologia, joka luo prosessin alusta alkaen pohjaa vastuuvapauden myöntämiselle; edellyttää saavansa säännöllisesti tietoja edistymisestä ja parhaiden käytäntöjen täytäntöönpanosta;

                  32.

                  pyytää tilintarkastustuomioistuinta ja virastoja lisäämään ns. kontradiktorisen menettelyn avoimuutta ennen tilintarkastustuomioistuimen lopullista kertomusta, jotta voidaan välttää ristiriidat tai epäselvyydet, jotka voisivat vaarantaa menettelyn uskottavuuden; pyytää tältä osin tilintarkastustuomioistuinta ja komissiota ehdottamaan toteuttamiskelpoista tapaa päivittää tietoja tehdyistä parannuksista ja/tai havaituista ongelmista siitä alkaen, kun tilintarkastustuomioistuimen alustavasta kertomuksesta keskustellaan ensimmäisen kerran, siihen asti kun tehdään päätös vastuuvapauden myöntämisestä, jotta tarjottaisiin mahdollisimman tarkka kuva virastojen tilanteesta.

         (1)  EUVL C 324, 30.12.2004, s. 30.

         (2)  EYVL L 248, 16.9.2002, s. 1.

         (3)  EUVL L 245, 29.9.2003, s. 19.

         (4)  EYVL L 357, 31.12.2002, s. 72.

         (5)  EUVL L 330, 4.11.2004, s. 20.

         (6)  Varainhoitovuotta 2002 koskevia tietoja ei ole käsitelty uudelleen varainhoitovuonna 2003 noudatettujen kirjanpitoperiaatteiden mukaisesti (ks. kertomuksen kohta 8).

         (7)  Varainhoitovuonna menoiksi kirjatut siirretyt määrärahat on arvioitu yleisellä tasolla eikä yksittäisinä toimina.

         Lähde: Virastolta saadut tiedot. Taulukossa esitetään yhteenveto viraston tilinpäätöksessä esitetyistä tiedoista.

         (8)  Komission tiedonanto neuvostolle ja Euroopan parlamentille ”Yhteisen tulevaisuuden rakentaminen. Politiikan haasteet ja rahoitusmahdollisuudet laajentuneessa unionissa 2007–2013”, liite 1 (KOM(2004) 0101, s. 38).

         (9)  Ks. vuoden 2002 vastuuvapausmenettelyn seurannasta esitetyn komission kertomuksen liite (KOM(2004) 0648, s. 108).

         (10)  EYVL L 269, 5.10.2002, s. 15.


title: Komission päätös, annettu 10 päivänä kesäkuuta 2014 , harvinaislääkkeitä käsittelevän komitean jäsenen nimittämisestä  ETA:n kannalta merkityksellinen teksti

text:
               11.6.2014

               FI

               Euroopan unionin virallinen lehti

               C 176/5

         KOMISSION PÄÄTÖS,
   annettu 10 päivänä kesäkuuta 2014,
   harvinaislääkkeitä käsittelevän komitean jäsenen nimittämisestä
   (ETA:n kannalta merkityksellinen teksti)
   2014/C 176/05
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon harvinaislääkkeistä 16 päivänä joulukuuta 1999 annetun Euroopan parlamentin ja neuvoston asetuksen (EY) N:o 141/2000 (1) ja erityisesti sen 4 artiklan 3 kohdan,
   ottaa huomioon Euroopan lääkeviraston 14 päivänä maaliskuuta 2014 antaman suosituksen
   sekä katsoo seuraavaa:

               (1)

               Asetuksen (EY) N:o 141/2000 4 artiklan mukaisesti perustetun harvinaislääkkeitä käsittelevän komitean, jäljempänä ”komitea”, jäsenistä yhden toimikausi päättyy 31 päivänä elokuuta 2014. Siksi on tarpeen nimittää komiteaan yksi uusi jäsen.

               (2)

               Euroopan lääkevirasto on suositellut nimitettäväksi yhtä henkilöä.

               (3)

               Komitean jäsen nimitetään kolmivuotiskaudeksi, joka alkaa 1 päivänä syyskuuta 2014,

         ON PÄÄTTÄNYT SEURAAVAA:
   Ainoa artikla
   Nimitetään Euroopan lääkeviraston suosituksesta seuraava henkilö komitean jäseneksi 1 päivänä syyskuuta 2014 alkavaksi kolmivuotiskaudeksi:
   Professori Bruno SEPODES

      Tehty Brysselissä 10 päivänä kesäkuuta 2014.

            Komission puolesta,

            puheenjohtajan nimissä

         Tonio BORG

            Komission jäsen

      (1)  EYVL L 18, 22.1.2000, s. 1.


title: 2005/546/EY: Euroopan parlamentin päätös, tehty 12 päivänä huhtikuuta 2005, vastuuvapauden myöntämisestä Euroopan koulutussäätiön johtajalle talousarvion toteuttamisesta varainhoitovuonna 2003

text:
               27.7.2005

               FI

               Euroopan unionin virallinen lehti

               L 196/113

      EUROOPAN PARLAMENTIN PÄÄTÖS,
   tehty 12 päivänä huhtikuuta 2005,
   vastuuvapauden myöntämisestä Euroopan koulutussäätiön johtajalle talousarvion toteuttamisesta varainhoitovuonna 2003
   (2005/546/EY)
   EUROOPAN PARLAMENTTI, joka
   ottaa huomioon tilintarkastustuomioistuimen kertomuksen Euroopan koulutussäätiön varainhoitovuoden 2003 tilinpäätöksestä sekä säätiön vastaukset (1),
   ottaa huomioon neuvoston 8. maaliskuuta 2005 antaman suosituksen (6853/2005 – C6-0072/2005),
   ottaa huomioon EY:n perustamissopimuksen ja erityisesti sen 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan ja Euroopan koulutussäätiön perustamisesta annetun asetuksen (ETY) N:o 1360/90 muuttamisesta 18. kesäkuuta 2003 annetun neuvoston asetuksen (EY) N:o 1648/2003 (3) ja erityisesti sen 11 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,
   ottaa huomioon työjärjestyksen 70 ja 71 artiklan sekä liitteen V,
   ottaa huomioon talousarvion valvontavaliokunnan mietinnön (A6-0074/2005),

               1.

               myöntää vastuuvapauden Euroopan koulutussäätiön johtajalle talousarvion toteuttamisesta varainhoitovuonna 2003;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen liittyvän päätöslauselman Euroopan koulutussäätiön johtajalle, neuvostolle, komissiolle ja tilintarkastustuomioistuimelle sekä julkaisemaan ne Euroopan unionin virallisessa lehdessä (L-sarja).

            Puhemies

         Josep BORRELL FONTELLES

            Pääsihteeri

         Julian PRIESTLEY

      (1)  EUVL C 324, 30.12.2004, s. 68.

      (2)  EYVL L 248, 16.9.2002, s. 1.

      (3)  EUVL L 245, 29.9.2003, s. 22.

      (4)  EYVL L 357, 31.12.2002, s. 72.

         EUROOPAN PARLAMENTIN PÄÄTÖSLAUSELMA,
      joka sisältää huomautukset päätökseen myöntää vastuuvapaus Euroopan koulutussäätiön johtajalle talousarvion toteuttamisesta varainhoitovuonna 2003
      EUROOPAN PARLAMENTTI, joka
      ottaa huomioon tilintarkastustuomioistuimen kertomuksen Euroopan koulutussäätiön varainhoitovuoden 2003 tilinpäätöksestä sekä säätiön vastaukset (1),
      ottaa huomioon neuvoston 8. maaliskuuta 2005 antaman suosituksen (6853/2005 – C6-0072/2005),
      ottaa huomioon EY:n perustamissopimuksen ja erityisesti sen 276 artiklan,
      ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan ja Euroopan koulutussäätiön perustamisesta annetun asetuksen (ETY) N:o 1360/90 muuttamisesta 18. kesäkuuta 2003 annetun neuvoston asetuksen (EY) N:o 1648/2003 (3) ja erityisesti sen 11 artiklan,
      ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,
      ottaa huomioon työjärjestyksen 70 ja 71 artiklan sekä liitteen V,
      ottaa huomioon talousarvion valvontavaliokunnan mietinnön (A6-0074/2005),

                  A.

                  ottaa huomioon, että tilintarkastustuomioistuin mainitsee edellä mainitussa kertomuksessa saaneensa riittävän varmuuden siitä, että 31. joulukuuta 2003 päättyneen varainhoitovuoden tilinpäätös on luotettava ja tilien perustana olevat toimet ovat kaiken kaikkiaan lailliset ja asianmukaiset,

                  B.

                  ottaa huomioon, että Euroopan parlamentti myönsi 21. huhtikuuta 2004 Euroopan koulutussäätiön johtajalle vastuuvapauden (5) talousarvion toteuttamisesta varainhoitovuonna 2002 ja että vastuuvapauspäätökseen liittyvässä päätöslauselmassa Euroopan parlamentti muun muassa

                              —

                              pani merkille säätiön edistymisen määrärahojen siirtymisen vähentämisessä ja pyysi sitä harkitsemaan mahdollisuutta käyttää jaksotettuja määrärahoja määrärahojen siirtymisen vähentämiseksi edelleen,

                              —

                              pani merkille säätiön pyrkimykset noudattaa sisäisen tarkastuksen standardeja,

                              —

                              pani tyytyväisenä merkille ratkaisun, jonka mukaan komissio maksaa yhteisön tukea erissä, jotta vältetään kassavirtaongelmien uusiutuminen,

                              —

                              pyysi etsimään yhteistyössä komission kanssa asianmukaisen ratkaisun siihen, miten säätiön hoitamat, ulkoisiin ohjelmiin liittyvät yhteisön varat esitetään säätiön tileillä,

            1.   panee merkille seuraavat määrät Euroopan koulutussäätiön tileillä varainhoitovuosina 2003 ja 2002:
      Tulostili ja tase varainhoitovuosilta 2003 ja 2002 (6)

                  (1000 euroa)

                  2003

                  2002

                  Tulot

                  Komissiolta saatu tuki

                  18 100

                  13 179

                  Muu rahoitus

                  523

                  –

                  Muut tulot

                  17

                  23

                  Rahoitustuotot

                  –

                  140

                  Tulot yhteensä (a)

                  18 640

                  13 342

                  Menot

                  Henkilöstö – talousarvion I osasto

                  Maksut

                  10 771

                  10 153

                  Siirretyt määrärahat

                  329

                  215

                  Hallinto – talousarvion II osasto

                  Maksut

                  1 076

                  805

                  Siirretyt määrärahat

                  310

                  559

                  Toiminta – talousarvion III osasto

                  Maksut

                  3 396

                  2 307

                  Siirretyt määrärahat

                  1 087

                  2 591

                  Käyttötarkoitukseensa sidotut tulot

                  Maksut

                  237

                  –

                  Siirretyt määrärahat

                  286

                  –

                  Menot yhteensä (b)

                  17 492

                  16 631

                  Varainhoitovuoden tulos (a – b)

                  1 148

                  – 3 289

                  Edelliseltä varainhoitovuodelta siirretty saldo

                  – 2 155

                  4 055

                  Siirretyt ja peruuntuneet määrärahat

                  375

                  424

                  Palautukset komissiolle

                  – 703

                  – 3 352

                  Kurssierot

                  17

                  6

                  Varainhoitovuoden saldo

                  – 1 318

                  – 2 155

                     Lähde: Säätiöltä saadut tiedot. Taulukossa esitetään yhteenveto säätiön tilinpäätöksessä esitetyistä tiedoista.

            2.   panee merkille, että tilintarkastustuomioistuin toisti huomautuksensa säätiön hoitamiin yhteisön ulkoisiin ohjelmiin (Tempus) liittyvien yhteisön varojen asianmukaisesta esittämisestä säätiön tileillä; panee myös merkille säätiön vastauksen tilintarkastustuomioistuimen huomautukseen; edellyttää saavansa säätiöltä vuotuisen toimintakertomuksen esittämisen yhteydessä täysimääräisesti tietoja ratkaisusta, johon se päätyy yhteisymmärryksessä komission kanssa tavasta, jolla nämä varat esitetään säätiön tileillä vuonna 2004;
      3.   panee myös merkille tilintarkastustuomioistuimen huomautuksen siitä, että komissiosta johtuvien yhteisön tuen maksuviipeiden aiheuttama väliaikainen kassavirtaongelma piti ratkaista kiireellisellä siirrolla Tempus-varoista; pyytää jälleen säätiötä ja komissiota ryhtymään kaikkiin tarvittaviin toimiin, jotta tällaiset ongelmat eivät toistu;
      4.   panee merkille säätiön ponnistelut hakijoiden valintamenettelyissä esiintyneiden ongelmien korjaamiseksi; edellyttää, että säätiö jatkaa pyrkimyksiään, jotta tarpeellinen avoimuus vahvistuu edelleen;
      5.   panee tyytyväisenä merkille säätiön ja Euroopan ammatillisen koulutuksen kehittämiskeskuksen välisen yhteistyön; odottaa, että kyseistä yhteistyötä vahvistetaan ja kehitetään edelleen jakamalla tietoja, jotta parannettaisiin hyvien käytäntöjen levittämistä;
      6.   pitää tasa-arvosuunnitelman puuttumista valitettavana ja edellyttää, että säätiö laatii suunnitelman lähitulevaisuudessa, jotta siitä voi tulla tasa-arvoa edistävä työnantaja; edellyttää, että säätiö ei huomioi tasa-arvoasioita ainoastaan rekrytointivaiheessa vaan toimii myös proaktiivisesti ja pitkällä aikavälillä tasa-arvon edistämiseksi;
      7.   panee tyytyväisenä merkille säätiön viestintästrategian eli sitoutumisen suurelle yleisölle tiedottamiseen keskustelujen ja muiden viestintämuotojen kautta;
      Yleiset näkökohdat komissiolle ja erillisvirastoille

                  8.

                  palauttaa mieliin kantansa siitä, että vaikka parlamentti tuki komission pyrkimyksiä vahvistaa rajattu määrä malleja ainakin tulevien ”sääntelyvirastojen” osalta, parlamentti katsoi, että nykyisten ja tulevien virastojen rakenne ansaitsee tarkan harkinnan interinstitutionaalisella tasolla; korostaa myös, että ennen kuin komissio määrittelee edellytykset sääntelyvirastojen käytölle olisi laadittava toimielinten välinen sopimus, jossa vahvistetaan yhteiset suuntaviivat; katsoo, että tämä pitäisi toteuttaa ennen kuin virastojen rakenteille vahvistetaan yhdenmukaistettu kehys;

                  9.

                  panee merkille komission kannan (7), joka koskee tehtävien toimeenpanovastuun delegointia yksiköille, virastot mukaan lukien, kun on kyse muusta kuin komission ydinhallinnosta; katsoo, että tämä ei vastaa parlamentin pyyntöön, joka koskee olemassa olevien virastojen rakenteen tarkkaa harkintaa toimielinten kesken; pyytääkin komissiota esittämään selvennyksiä tältä osin samoin kuin tulevasta yleisestä toimielinten välisestä sopimuksesta, joka koskee rahoitusnäkymien sisällä tai rinnakkain niiden kanssa vahvistettavia uusia järjestelyjä (8);

                  10.

                  pyytää komissiota organisoimaan ja toteuttamaan keskipitkällä aikavälillä (esimerkiksi kolmen vuoden välein) yleisanalyysin kustakin yksittäisestä virastosta tehdyistä arvioinneista, jotta voidaan

                              a)

                              tehdä johtopäätöksiä viraston toiminnan yhtenäisyydestä Euroopan unionin politiikkojen kanssa yleensä ottaen sekä olemassa olevasta tai tulevaisuudessa aikaan saatavasta synergiasta virastojen ja komission osastojen välillä ja niiden välisten päällekkäisyyksien välttämisestä;

                              b)

                              arvioida virastojen toiminnan laajempaa eurooppalaista lisäarvoa kunkin viraston toiminta-alalla sekä virastomallin tarkoituksenmukaisuutta, vaikuttavuutta ja tehokkuutta Euroopan unionin politiikkojen toteutuksessa tai niihin osallistumisessa;

                              c)

                              määritellä ja kehittää virastojen toiminnan vaikutusta, jotta Euroopan unionin toiminta on lähellä kansalaisia, helposti lähestyttävää ja näkyvää;

                  11.

                  odottaa tällaisen yleisanalyysin olevan saatavilla vuoden 2005 loppuun mennessä, jotta se voi kattaa kolmivuotiskauden uuden varainhoitoasetuksen voimaantulosta siitä aiheutuvaan erillisvirastojärjestelmän uuteen kehykseen asti;

                  12.

                  pyytää virastoja osallistumaan aktiivisesti tällaiseen prosessiin ja toimimaan yhteistyössä komission kanssa sekä ottamaan esiin tarvittavia aiheita, joiden ne katsovat olevan tärkeitä niiden toiminnan, aseman, tehtävien ja tarpeiden kannalta, sekä mitä tahansa aiheita, jotka voisivat auttaa parantamaan koko vastuuvapausmenettelyä, jotta myötävaikutettaisiin tällaisen prosessin onnistumiseen ja lisättäisiin virastojen tilintekovelvollisuutta ja avoimuutta; pyytää virastoja esittämään nämä myös asiasta vastaaville valiokunnille;

                  13.

                  pyytää komissiota esittämään rinnakkain tämän prosessin kanssa viimeistään vuoden 2005 loppuun mennessä ehdotuksia muutoksiksi olemassa olevien virastojen perussäädöksiin, jotta muun muassa optimoitaisiin komission suhteet virastojen kanssa; katsoo, että näillä ehdotuksilla pitäisi pyrkiä

                              a)

                              lisäämään komission ja virastojen välistä kommunikaatiota;

                              b)

                              luomaan tai laajentamaan yhteistyötä katettavien tarpeiden, saavutettavien tavoitteiden ja tuotosten sekä niiden saavuttamisessa käytettävän strategian määrittelyssä ja valvonta- ja arviointistandardien vahvistamisessa;

                              c)

                              parantamaan toimien täydentävyyttä, organisoimaan tarpeelliset resurssit paremmin ja osoittamaan ne tehokkaasti tulosten saavuttamiseksi sekä luomaan viestintästrategia näiden tulosten levittämiseksi;

                  14.

                  korostaa, että ennen kuin päätetään ehdottaa uuden viraston perustamista, komission on arvioitava perin pohjin kyseisen viraston toiminnan tarpeellisuutta ja sen tuomaa lisäarvoa, ottaen huomioon olemassa olevat rakenteet sekä toissijaisuuden, talousarviota koskevan kurinalaisuuden ja menettelyjen yksinkertaistamisen periaatteet;

                  15.

                  odottaa komission esittelevän pikaisesti virastojen henkilöstöpolitiikkaa koskevat suuntaviivat, jotka parlamentti pyysi komissiota esittelemään ennen vuoden 2005 talousarviomenettelyn päättymistä;

            Yleiset näkökohdat erillisvirastoille

                  16.

                  odottaa saavansa vastedes kultakin virastolta asetuksen (EY, Euratom) N:o 2343/2002 72 artiklan 5 kohdan mukaisesti kertomuksen, jossa on yhteenveto sisäisen tarkastajan tekemistä tarkastuksista, annetuista suosituksista ja näiden suositusten johdosta toteutetuista jatkotoimista;

                  17.

                  kehottaa virastoja lisäämään pyrkimyksiään soveltaa henkilöstösääntöjä ja muuta henkilöstöä koskevia palvelussuhteen ehtoja oikein henkilöstönsä osalta (rekrytointimenettely ja päätökset, henkilöstötiedot, palkkojen ja muiden korvausten laskenta, ylennyspolitiikka, avoimien toimien osuus, kiintiöt sukupuolten välisen tasa-arvon noudattamiseksi jne.);

                  18.

                  panee merkille, että nais- ja miestyöntekijöiden prosenttiosuus virastojen kokonaishenkilöstössä osoittaa yleisesti ottaen, että naisten ja miesten välillä on olemassa epäsuhta; pitää valitettavana, että lähes kolmasosa henkilöstöstä on miehiä ja että miehet ovat yliedustettuina ylemmän palkkaluokan tehtävissä, kun taas naiset ovat yliedustettuina alhaisen palkkaluokan tehtävissä; edellyttää virastojen ryhtyvän välittömiin ja tuloksekkaisiin toimiin tilanteen korjaamiseksi;

                  19.

                  kehottaa virastoja varmistamaan, että miesten ja naisten tasa-arvoisen kohtelun periaatteen toteuttamisesta mahdollisuuksissa työhön, ammatilliseen koulutukseen ja uralla etenemiseen sekä työoloissa annetun neuvoston direktiivin 76/207/ETY muuttamisesta 23. syyskuuta 2002 annetun Euroopan parlamentin ja neuvoston direktiivin 2002/73/EY (9) kaikki asiaa koskevat säännökset sisällytetään virastojen henkilöstöpolitiikkoihin;

                  20.

                  edellyttää, että virastot noudattavat tilintarkastustuomioistuimen huomautusten pohjalta täysimääräisesti varainhoitoasetuksessa säädettyjä talousarvioperiaatteita ja etenkin yhtenäisyyden ja talousarvion totuudenmukaisuuden periaatteita; pyytää niitä virastoja, jotka eivät vielä ole sitä tehneet, täyttämään varainhoitoasetuksen vaatimukset kirjanpitoasioissa ja vahvistamaan menettelyjään sisäisen hallinnoinnin ja valvonnan alalla edelleen pyrkien lisäämään tilintekovelvollisuutta, avoimuutta ja eurooppalaista lisäarvoa;

                  21.

                  rohkaisee virastoja ja etenkin niitä, joiden toiminnalla on yhtymäkohtia muiden virastojen toiminnan tai tavoitteiden kanssa, lujittamaan yhteistyötään ja avaamaan tällä tavoin mahdollisuuksia kehittää synergiaa; pyytää niitä virallistamaan tarpeen mukaan tällaisen yhteistyön erityisillä sopimuksilla (yhteiset lausumat, yhteisymmärryspöytäkirjat, päätökset yhteissuunnittelusta tai toisiaan täydentävistä toimista/ohjelmista), jotta voidaan varmistaa, ettei ilmene päällekkäisyyksiä, että jokaisen viraston toiminta on selvästi yksilöity ja että yhteisten pyrkimysten tulokset maksimoivat virastojen työn lisäarvon ja vaikutuksen; odottaa saavansa säännöllisesti tietoja tältä alalta;

                  22.

                  pyytää virastoja kiinnittämään erityistä huomiota menettelyihin, jotka koskevat sopimusten myöntämistä ja hallinnointia; pyytää virastoja ryhtymään kaikkiin tarkoituksenmukaisiin toimiin hallinnollisten rakenteidensa suhteen, jotta voidaan lujittaa niiden sisäisiä valvontamenettelyjä, kanavia ja hallinnointia; katsoo, että tällaisiin toimiin voisi, kun se on tarpeen tai toteuttamiskelpoista, kuulua sellaisten erityisyksiköiden perustaminen, joiden tehtävänä on neuvoa riskianalyysin perusteella, miten parhaiten voitaisiin valmistella sopimusmenettelyjä, varmistaa valvonta ja toteuttaa jatkotoimia vaatimusten mukaisesti; pyytää tältä osin komissiota ja tilintarkastustuomioistuinta lujittamaan yhteistyötä virastojen kanssa;

                  23.

                  panee merkille ne vaikeudet, joihin etenkin vastikään perustettujen virastojen eräät johtajat viittasivat ja jotka koskevat varainhoitoasetuksessa vahvistettujen raportointiaikataulujen ja -määräaikojen noudattamista virastoissa; pyytää virastojen johtajia ilmoittamaan varainhoitoasetuksen tarkistamista vuonna 2005 silmällä pitäen parlamentin budjettivaliokunnalle ja talousarvion valvontavaliokunnalle tähän asti havaituista vaikeuksista, jotta niitä voidaan käsitellä asetuksen tarkistamisen yhteydessä; edellyttää, että virastojen johtajat tekevät yksityiskohtaisia ehdotuksia vaihtoehtoisista määräaikajärjestelyistä, jotka sopivat parhaiten niiden toimintavaatimuksiin mutta jotka kunnioittavat samalla varainhoitoasetuksessa virastoille asetettuja raportointivelvollisuuksia;

                  24.

                  panee merkille virastojen johtajien myönteisen vastauksen vastuuvapaudesta vastaavan parlamentin valiokunnan pyyntöön tarkemman viestintäjärjestelmän luomisesta etenkin sen suhteen, että virastot toimittavat kyseiselle valiokunnalle asiakirjoja, jotka liittyvät virastojen raportointivelvollisuuksiin; katsoo, että tällaisen viestinnän parempi organisointi vahvistaa parlamentin yhteistyötä virastojen kanssa ja lisää demokraattista valvontaa;

                  25.

                  pyytää virastojen johtajia liittämään vastedes vuotuiseen toimintakertomukseensa, joka esitetään yhdessä taloutta ja hallintoa koskevien tietojen kanssa, lausuman toimien laillisuudesta ja asianmukaisuudesta, joka on samanlainen kuin komission pääjohtajien allekirjoittamat lausumat;

                  26.

                  pyytää virastoja kehittämään kattavan viestintästrategian, jossa otetaan huomioon tarve antaa niiden työn tulokset asianmukaisessa muodossa suurelle yleisölle kuten myös toimielimille, jäsenvaltioiden toimivaltaisille viranomaisille, asiantuntijoille, kumppaneille tai tietyille tuensaajille; pyytää virastoja lisäämään tällaisen strategian kehittämiseksi yhteistyötään ja tietojen vaihtoa parhaista käytännöistä kyseisen tavoitteen saavuttamiseksi; edellyttää, että parlamentin asiasta vastaavat valiokunnat saavat virastoilta ennen seuraavaa vastuuvapausmenettelyä asianmukaisesti tietoja siitä, miten tällaisen strategian luomisessa on edistytty, jotta varmistetaan niiden toiminnan tehokas ja hyvissä ajoin tapahtuva seuranta;

            Yleiset näkökohdat tilintarkastustuomioistuimelle ja erillisvirastoille

                  27.

                  panee tyytyväisenä merkille tilintarkastustuomioistuimen aloitteen lisätä virastoja koskeviin erityiskertomuksiinsa taulukon, jossa esitetään yhteenveto kunkin viraston toimivaltuuksista, hallinnosta, käytettävissä olevista varoista sekä tuotteista ja palveluista; katsoo, että tämä taulukko lisää näiden yhteisön elinten toiminnan selkeyttä ja avoimuutta sekä tarjoaa hyödyllisen lähtökohdan tarpeen mukaan tehtäville vertailuille, jotta voidaan myötävaikuttaa yhdenmukaistetun kehyksen vahvistamiseen virastoille parlamentin pyyntöjen mukaisesti;

                  28.

                  pyytää tilintarkastustuomioistuinta ja virastoja vahvistamaan yhteistyötään sellaisten menettelyjen ja teknisten välineiden parantamiseksi, joilla kehitetään talousarvio- ja varainhoitoasioiden moitteetonta hoitoa, jotta voidaan vahvistaa metodologia, joka luo prosessin alusta alkaen pohjaa vastuuvapauden myöntämiselle; edellyttää saavansa säännöllisesti tietoja edistymisestä ja parhaiden käytäntöjen täytäntöönpanosta;

                  29.

                  pyytää tilintarkastustuomioistuinta ja virastoja lisäämään ns. kontradiktorisen menettelyn avoimuutta ennen tilintarkastustuomioistuimen lopullista kertomusta, jotta voidaan välttää ristiriidat tai epäselvyydet, jotka voisivat vaarantaa menettelyn uskottavuuden; pyytää tältä osin tilintarkastustuomioistuinta ja komissiota ehdottamaan toteuttamiskelpoista tapaa päivittää tietoja tehdyistä parannuksista ja/tai havaituista ongelmista siitä alkaen, kun tilintarkastustuomioistuimen alustavasta kertomuksesta keskustellaan ensimmäisen kerran, siihen asti kun tehdään päätös vastuuvapauden myöntämisestä, jotta tarjottaisiin mahdollisimman tarkka kuva virastojen tilanteesta.

         (1)  EUVL C 324, 30.12.2004, s. 68.

         (2)  EYVL L 248, 16.9.2002, s. 1.

         (3)  EUVL L 245, 29.9.2003, s. 22.

         (4)  EYVL L 357, 31.12.2002, s. 72.

         (5)  EUVL L 330, 4.11.2004, s. 46.

         (6)  Tulostiliä ja tasetta laadittaessa on otettu huomioon ainoastaan säätiön erityinen toiminta, ei sen komission puolesta hallinnoimia ohjelmia.

         Lähde: Säätiöltä saadut tiedot. Taulukossa esitetään yhteenveto säätiön tilinpäätöksessä esitetyistä tiedoista.

         (7)  Komission tiedonanto neuvostolle ja Euroopan parlamentille ”Yhteisen tulevaisuuden rakentaminen. Politiikan haasteet ja rahoitusmahdollisuudet laajentuneessa unionissa 2007–2013”, liite 1 (KOM(2004) 0101, s. 38).

         (8)  Ks. vuoden 2002 vastuuvapausmenettelyn seurannasta esitetyn komission kertomuksen liite (KOM(2004) 0648, s. 108).

         (9)  EYVL L 269, 5.10.2002, s. 15.


title: 2004/567/JHA: Neuvoston päätös 2004/567/YOS, tehty 26 päivänä heinäkuuta 2004, Euroopan poliisiakatemian (CEPOL) perustamisesta tehdyn päätöksen 2000/820/YOS muuttamisesta

text:
               27.7.2004

               FI

               Euroopan unionin virallinen lehti

               L 251/20

      NEUVOSTON PÄÄTÖS 2004/567/YOS,
   tehty 26 päivänä heinäkuuta 2004,
   Euroopan poliisiakatemian (CEPOL) perustamisesta tehdyn päätöksen 2000/820/YOS muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 30 artiklan 1 kohdan c alakohdan ja 34 artiklan 2 kohdan c alakohdan,
   ottaa huomioon Yhdistyneen kuningaskunnan aloitteen (1),
   ottaa huomioon Euroopan parlamentin lausunnon (2),
   sekä katsoo seuraavaa:

               (1)

               Jäsenvaltioiden edustajat, jotka kokoontuivat valtion- tai hallitusten päämiesten tasolla 13 päivänä joulukuuta 2003, sopivat päätöksellä 2004/97/EY, Euratom (3) yhteisesti tiettyjen Euroopan unionin virastojen ja laitosten, mukaan luettuna Euroopan poliisiakatemia (CEPOL), kotipaikasta.

               (2)

               Kyseinen sopimus olisi sisällytettävä päätökseen 2000/820/YOS (4),

         ON PÄÄTTÄNYT SEURAAVAA:
   1 artikla
   Muutetaan päätös 2000/820/YOS seuraavasti:

               1)

               Korvataan 1 artiklan 1 kohta seuraavasti:
               ”1.   Perustetaan Euroopan poliisiakatemia (CEPOL). Sen kotipaikkana on Bramshill, Yhdistynyt kuningaskunta.”

               2)

               Korvataan 4 artiklan 1 kohta seuraavasti:
               ”1.   Hallintoneuvosto perustaa pysyvän sihteeristön avustamaan CEPOLia hallinnollisissa tehtävissä, jotka ovat sen toiminnan ja vuosittaisen toimintaohjelman sekä mahdollisten muiden ohjelmien ja aloitteiden täytäntöönpanon kannalta tarpeellisia. Sihteeristön kotipaikka on Bramshill.
               Yhdistyneen kuningaskunnan CEPOLille tarjoamia tiloja ja palveluja koskevat tarpeelliset järjestelyt sekä CEPOLin elinten jäseniin, sen hallinnolliseen johtajaan, työntekijöihin ja heidän perheenjäseniinsä sovellettavat erityissäännöt vahvistetaan CEPOLin ja Yhdistyneen kuningaskunnan välisessä toimipaikkaa koskevassa sopimuksessa sen jälkeen, kun hallintoneuvosto on sen yksimielisesti hyväksynyt.”

         2 artikla
   Tätä päätöstä noudatetaan sitä päivää seuraavana päivänä, jona se julkaistaan.
   3 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 26 päivänä heinäkuuta 2004.

            Neuvoston puolesta

            Puheenjohtaja

         B. BOT

      (1)  EYVL C 20, 24.1.2004, s. 18.

      (2)  Lausunto annettiin 20.4.2004 (ei vielä julkaistu Euroopan unionin virallisessa lehdessä).

      (3)  EUVL L 29, 3.2.2004, s. 15.

      (4)  EYVL L 336, 30.12.2000, s. 1.


title: 2010/754/YUTP: Poliittisten ja turvallisuusasioiden komitean päätös EUPM/1/2010, annettu 30 päivänä marraskuuta 2010 , Euroopan unionin Bosnia ja Hertsegovinassa toteuttaman poliisioperaation johtajan toimeksiannon jatkamisesta

text:
               7.12.2010

               FI

               Euroopan unionin virallinen lehti

               L 320/9

         POLIITTISTEN JA TURVALLISUUSASIOIDEN KOMITEAN PÄÄTÖS EUPM/1/2010,
   annettu 30 päivänä marraskuuta 2010,
   Euroopan unionin Bosnia ja Hertsegovinassa toteuttaman poliisioperaation johtajan toimeksiannon jatkamisesta
   (2010/754/YUTP)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
   ottaa huomioon Euroopan unionin poliisioperaatiosta (EUPM) Bosnia ja Hertsegovinassa 8 päivänä joulukuuta 2009 tehdyn neuvoston päätöksen 2009/906/YUTP (1) ja erityisesti sen 10 artiklan 1 kohdan,
   sekä katsoo seuraavaa:

               (1)

               Päätöksen 2009/906/YUTP 10 artiklan 1 kohdassa valtuutetaan poliittisten ja turvallisuusasioiden komitea tekemään Euroopan unionista tehdyn sopimuksen 38 artiklan kolmannen kohdan mukaisesti asiaankuuluvat Bosnia ja Hertsegovinassa toteutettavan EUPM-operaation poliittista valvontaa ja strategista johtoa koskevat päätökset, mukaan lukien erityisesti päätös operaation johtajan nimittämisestä.

               (2)

               Korkeana edustajan toimivan neuvoston pääsihteerin ehdotuksesta poliittisten ja turvallisuusasioiden komitea jatkoi 15 päivänä joulukuuta 2009 tekemällään päätöksellä EUPM/1/2009 (2) Stefan FELLERin toimeksiantoa Bosnia ja Hertsegovinassa toteutettavan EUPM-operaation johtajana 31 päivään joulukuuta 2010.

               (3)

               Unionin ulkoasioiden ja turvallisuuspolitiikan korkea edustaja ehdotti poliittisten ja turvallisuusasioiden komitealle 15 päivänä marraskuuta 2010, että Stefan FELLERin toimeksiantoa Bosnia ja Hertsogovinassa toteutettavan EUPM-operaation johtajana jatkettaisiin vuodella 31 päivään joulukuuta 2011,

         ON HYVÄKSYNYT TÄMÄN PÄÄTÖKSEN:
   1 artikla
   Jatketaan Stefan FELLERin toimeksiantoa Euroopan unionin Bosnia ja Hertsegovinassa toteuttaman poliisioperaation johtajana 31 päivään joulukuuta 2011.
   2 artikla
   Tämä päätös tulee voimaan päivänä, jona se hyväksytään.
   Sitä sovelletaan 31 päivään joulukuuta 2011.

      Tehty Brysselissä 30 päivänä marraskuuta 2010.

            Poliittisten ja turvallisuusasioiden komitean puolesta

            Puheenjohtaja

         W. STEVENS

      (1)  EUVL L 322, 9.12.2009, s. 22.

      (2)  EUVL L 330, 16.12.2009, s. 79.


Tärkeä oikeudellinen huomautus

|

32001D0777

2001/777/EY: Neuvoston päätös, tehty 6 päivänä marraskuuta 2001, yhteisön takauksen myöntämisestä Euroopan investointipankille pohjoisen ulottuvuuden puitteissa Venäjän Itämeren altaan valituille ympäristöhankkeille myönnetyistä erityislainoista aiheutuvien tappioiden varalta

Virallinen lehti nro L 292 , 09/11/2001 s. 0041 - 0042

Neuvoston päätös,tehty 6 päivänä marraskuuta 2001,yhteisön takauksen myöntämisestä Euroopan investointipankille pohjoisen ulottuvuuden puitteissa Venäjän Itämeren altaan valituille ympäristöhankkeille myönnetyistä erityislainoista aiheutuvien tappioiden varalta(2001/777/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 308 artiklan,ottaa huomioon komission ehdotuksen(1),ottaa huomioon Euroopan parlamentin lausunnon(2),sekä katsoo seuraavaa:(1) Käsite "pohjoinen ulottuvuus" otettiin käyttöön 10 ja 11 päivänä joulukuuta 1999 kokoontuneessa Helsingin Eurooppa-neuvostossa, joka kehotti komissiota esittämään pohjoisen ulottuvuuden toimintasuunnitelman. Kesäkuussa 2000 kokoontunut Feiran Eurooppa-neuvosto hyväksyi Euroopan unionin ulkoisten ja rajat ylittävien politiikkojen toimintasuunnitelman vuosille 2000-2003. Pohjoinen ulottuvuus kattaa maantieteellisen alueen, joka rajoittuu lännessä Islantiin, idässä Luoteis-Venäjälle, pohjoisessa Norjan-, Barentsin- ja Karanmeriin ja etelässä Itämeren etelärannikolle.(2) Pohjoisen ulottuvuuden tavoitteena on käsitellä Pohjois-Euroopan aluekehityksen erityishaasteita. Niitä ovat ankara ilmasto, pitkät etäisyydet, erityisen suuret elintasoerot, ympäristöhaasteet, muun muassa ydinjätteet ja jätevesihuolto, sekä riittämättömät kuljetus- ja rajanylitysmahdollisuudet. Pohjoisella ulottuvuudella pyritään tehostamaan rajat ylittävää yhteistyötä Euroopan unionin ja sen naapurimaiden ja -alueiden välillä Pohjois-Euroopassa.(3) Yhteisö tukee jo joitakin ympäristöhankkeita Luoteis-Venäjällä Tacis-ohjelman avustuksilla, joka muun muassa kiinnittää huomiota siihen, että ympäristöriskejä ja pilaantumista, maan rajat ylittävä pilaantuminen mukaan lukien, on vähennettävä. On perusteltua, että yhteisö vahvistaa tukeaan rajoitettujen Euroopan investointipankin (EIP) lainojen muodossa. EIP:n osallistuminen vahvistaisi yhteisön toimien vaikutusta, ei ainoastaan siksi, että se lisää käytettävissä olevia varoja, vaan myös siksi, että hankkeisiin osallistuisi pankin ammattitaitoisia projektiryhmiä.(4) Ecofin-neuvosto tarkasteli puheenjohtajavaltion aloitteesta 12 päivänä maaliskuuta 2001 perusteita Luoteis-Venäjän ympäristöhankkeille ja erityisesti Pietarin ja Kaliningradin alueille tarkoitetulle rajoitetulle EIP:n erityistoimelle. Perusteissa korostettiin seuraavia seikkoja: (a) EIP arvioi hankkeet ja EIP:n valtuusto myöntää lainat tapauskohtaisesti; kyseessä ei siis ole yleinen valtuutus antaa luottoja Venäjälle; (b) hankkeilla täytyy olla vahva ympäristötavoite ja niistä täytyy olla erityistä etua Euroopan unionin kannalta; (c) EIP tekee yhteistyötä ja huolehtii rahoituksesta yhdessä muiden kansainvälisten rahoituslaitosten kanssa varmistaakseen, että riskit jakautuvat kohtuullisesti ja hankkeen ehdot ovat asianmukaiset; (d) lainojen kokonaismäärän ohjeellinen enimmäismäärä on 100 miljoonaa euroa; ja (e) Venäjän on täytettävä kansainväliset rahoitusvelvoitteensa, joihin kuuluvat myös Pariisin klubin velvoitteet.(5) Tukholmassa 23 ja 24 päivänä maaliskuuta 2001 kokoontunut Eurooppa-neuvosto sopi, että Euroopan unionin tulisi avata Euroopan investointipankin lainananto valituille ympäristöhankkeille Venäjällä neuvoston määrittelemien erityisperusteiden mukaisesti.(6) Sen vuoksi on tarkoituksenmukaista antaa EIP:lle takaus, jotta se voi allekirjoittaa lainajärjestelyjä tämän erityisluottotoimen puitteissa valituille ympäristöhankkeille Venäjän Itämeren rannikolla, erityisesti Pietarin ja Kaliningradin alueilla. EIP on osoittanut voivansa myöntää lainoja ja olevansa halukas myöntämään niitä omista varoistaan Luoteis-Venäjälle perussääntönsä mukaisesti.(7) Tähän erityistoimeen liittyvä erillinen 100 prosentin yhteisön takaus on luonteeltaan poikkeuksellinen eikä sitä tule pitää ennakkotapauksena tuleville toimille.(8) Pohjoisen ulottuvuuden ympäristökumppanuus (NDEP) tarjoaa puitteet, joissa määritellään komission, kahden- ja monenvälisten luotonantajien, kansainvälisten rahoituslaitosten ja kyseisten siirtymätalousmaiden prioriteetit.(9) Tämän päätöksen mukaista EIP:n rahoitusta Venäjällä olisi hallinnoitava EIP:n tavanomaisia arviointiperusteita ja menettelyjä noudattaen, mukaan lukien aiheelliset valvontatoimenpiteet sekä tilintarkastustuomioistuinta ja Euroopan petostentorjuntavirastoa koskevat asianomaiset säännöt ja menettelyt.(10) Perustamissopimuksessa ei ole muuta tämän päätöksen tekemiseen valtuuttavaa määräystä kuin 308 artikla,ON PÄÄTTÄNYT SEURAAVAA:1 artiklaTavoiteYhteisö myöntää Euroopan investointipankille, jäljempänä "EIP", takauksen, joka koskee kaikkia suorittamatta olevia maksuja, jotka ovat erääntyneet EIP:n tavanomaisin ehdoin avattujen luottojen osalta, jotka on myönnetty pohjoiseen ulottuvuuteen liittyvän erityisluottotoimen nojalla Venäjän Itämeren altaan alueella toteutettaville investointihankkeille. Hankkeilla täytyy olla vahva ympäristötavoite ja niistä täytyy olla erityistä etua Euroopan unionille.2 artiklaEnimmäismäärä ja ehdot1. Avattujen luottojen enimmäismäärä on 100 miljoonaa euroa.2. Tätä päätöstä sovellettaessa EIP:lle myönnetään poikkeuksellinen 100 prosentin yhteisön takaus, joka kattaa tämän päätöksen mukaisesti avattujen luottojen kokonaismäärän ja kaikki niihin liittyvät summat.3. Hankkeiden, joita rahoitetaan takauksen kattamilla lainoilla, on täytettävä seuraavat ehdot:a) hankkeen on täytettävä 1 artiklan mukaiset kelpoisuusehdot;b) EIP tekee yhteistyötä ja huolehtii rahoituksesta yhdessä muiden kansainvälisten rahoituslaitosten kanssa varmistaakseen, että riskit jakautuvat kohtuullisesti ja hankkeen ehdot ovat asianmukaiset.4. EIP:n valtuusto hyväksyy Euroopan investointipankin perussäännön 18 artiklan 1 kohdan toisen alakohdan nojalla kunkin yhteisön takauksella katettavan lainan tapauskohtaisesti.5. EIP:n hallintoneuvosto esittää hankkeita valtuuston hyväksyttäviksi ainoastaan, jos Venäjä täyttää kansainväliset rahoitusvelvoitteensa, joihin sisältyvät myös Pariisin klubin velkoihin liittyvät velvoitteet.3 artiklaKertomusten antaminenKomissio tiedottaa Euroopan parlamentille ja neuvostolle vuosittain tämän päätöksen perusteella toteutetuista luotonantotoimista sekä esittää samanaikaisesti arvioinnin tämän päätöksen täytäntöönpanosta ja hankkeissa mukana olevien kansainvälisten rahoituslaitosten toimien yhteensovittamisesta. Komission Euroopan parlamentille ja neuvostolle toimittamiin tietoihin on sisällyttävä arvio siitä, missä määrin tämän päätöksen nojalla annetuilla luotoilla on edistetty yhteisön pohjoiseen ulottuvuuteen liittyvien tavoitteiden saavuttamista.EIP toimittaa komissiolle kaikki tiedot, jotka ovat tarpeen ensimmäisen kohdan mukaisesti.4 artiklaKestoTakaus kattaa luotot, jotka on allekirjoitettu kolmen vuoden kuluessa tämän päätöksen tekemispäivästä. Jos EIP:n myöntämien lainojen kokonaismäärä kolmen vuoden määräajan päättyessä on jäänyt 2 artiklassa tarkoitettua enimmäismäärää pienemmäksi, määräaikaa jatketaan ilman eri toimenpiteitä kuudella kuukaudella.5 artiklaLoppumääräykset1. Tämä päätös tulee voimaan päivänä, jona se julkaistaan Euroopan yhteisöjen virallisessa lehdessä.2. EIP ja komissio päättävät takauksen myöntämisen ehdoista.Tehty Brysselissä 6 päivänä marraskuuta 2001.Neuvoston puolestaPuheenjohtajaD. Reynders(1) EYVL C 240 E, 28.8.2001, s. 295.(2) Lausunto annettu 24. lokakuuta 2001 (ei vielä julkaistu virallisessa lehdessä).


title: 2005/536/EY: Euroopan parlamentin päätös, tehty 12 päivänä huhtikuuta 2005, vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2003, pääluokka VII – alueiden komitea

text:
               27.7.2005

               FI

               Euroopan unionin virallinen lehti

               L 196/53

      EUROOPAN PARLAMENTIN PÄÄTÖS,
   tehty 12 päivänä huhtikuuta 2005,
   vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2003, pääluokka VII – alueiden komitea
   (2005/536/EY)
   EUROOPAN PARLAMENTTI, joka
   ottaa huomioon Euroopan unionin yleisen talousarvion varainhoitovuodeksi 2003 (1),
   ottaa huomioon varainhoitovuoden 2003 tulostilin ja taseen (C6-0020/2005),
   ottaa huomioon tilintarkastustuomioistuimen vuosikertomuksen varainhoitovuodelta 2003 ja toimielinten vastaukset (2),
   ottaa huomioon tarkastuslausuman tilien luotettavuudesta ja tilien perustana olevien toimien laillisuudesta ja asianmukaisuudesta, jonka tilintarkastustuomioistuin on antanut EY:n perustamissopimuksen 248 artiklan mukaisesti (3),
   ottaa huomioon EY:n perustamissopimuksen 272 artiklan 10 kohdan sekä 275 ja 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (4) ja erityisesti sen 50 artiklan, 86 artiklan 4 kohdan sekä 145, 146 ja 147 artiklan,
   ottaa huomioon 21. joulukuuta 1977 annetun Euroopan yhteisöjen yleiseen talousarvioon sovellettavan varainhoitoasetuksen (5),
   ottaa huomioon työjärjestyksen 71 artiklan ja liitteen V,
   ottaa huomioon talousarvion valvontavaliokunnan mietinnön (A6-0066/2005),

               1.

               myöntää alueiden komitean pääsihteerille vastuuvapauden talousarvion toteuttamisesta varainhoitovuonna 2003;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja oheisen päätöslauselman neuvostolle, komissiolle, yhteisöjen tuomioistuimelle, tilintarkastustuomioistuimelle, Euroopan talous- ja sosiaalikomitealle, alueiden komitealle ja Euroopan oikeusasiamiehelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Josep BORRELL FONTELLES

            Pääsihteeri

         Julian PRIESTLEY

      (1)  EUVL L 54, 28.2.2003, s. 1.

      (2)  EUVL C 293, 30.11.2004, s. 1.

      (3)  EUVL C 294, 30.11.2004, s. 99.

      (4)  EYVL L 248, 16.9.2002, s. 1.

      (5)  EYVL L 356, 31.12.1977, s. 1.

         EUROOPAN PARLAMENTIN PÄÄTÖSLAUSELMA,
      joka sisältää huomautukset, jotka ovat osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2003, pääluokka VII – alueiden komitea
      EUROOPAN PARLAMENTTI, joka
      ottaa huomioon Euroopan unionin yleisen talousarvion varainhoitovuodeksi 2003 (1),
      ottaa huomioon varainhoitovuoden 2003 tulostilin ja taseen (C6-0020/2005),
      ottaa huomioon tilintarkastustuomioistuimen vuosikertomuksen varainhoitovuodelta 2003 ja toimielinten vastaukset (2),
      ottaa huomioon tarkastuslausuman tilien luotettavuudesta ja tilien perustana olevien toimien laillisuudesta ja asianmukaisuudesta, jonka tilintarkastustuomioistuin on antanut EY:n perustamissopimuksen 248 artiklan mukaisesti (3),
      ottaa huomioon EY:n perustamissopimuksen 272 artiklan 10 kohdan sekä 275 ja 276 artiklan,
      ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (4) ja erityisesti sen 50 artiklan, 86 artiklan 4 kohdan sekä 145, 146 ja 147 artiklan,
      ottaa huomioon 21. joulukuuta 1977 annetun Euroopan yhteisöjen yleiseen talousarvioon sovellettavan varainhoitoasetuksen (5),
      ottaa huomioon työjärjestyksen 71 artiklan ja liitteen V,
      ottaa huomioon talousarvion valvontavaliokunnan mietinnön (A6-0066/2005),
      Euroopan yhteisöjen tilintarkastustuomioistuimen vuosikertomus

                  1.

                  panee merkille, että alueiden komitean talousarvio oli 38 999 436 euroa, joista oli 31. joulukuuta 2003 mennessä sidottu 97,29 prosenttia (37 942 172,12 euroa) ja käytetty 86,58 prosenttia (32 851 597 euroa);

                  2.

                  panee tyytyväisenä merkille, että tilintarkastustuomioistuin arvioi nyt ensimmäisen kerran erikseen kunkin toimielimen sisäistä valvontaympäristöä ja julkaisi huomautuksensa vuosikertomuksen erillisenä lukuna;

                  3.

                  panee merkille, että alueiden komitea ei noudattanut tiettyjä valvontajärjestelmiä koskevia sääntöjä:

                              —

                              se ei hyväksynyt kirjanpitäjiä koskevaa peruskirjaa,

                              —

                              se ei hyväksynyt valvonnan vähimmäissääntöjä,

                              —

                              se ei tehnyt riskianalyysiä ottaakseen käyttöön parhaiten soveltuvat valvontamenettelyt,

                              —

                              virkamiehiin ja muuhun henkilöstöön sovellettavissa henkilöstösäännöissä määriteltyjä korvauksia ja etuuksia koskevien oikeuksien seuranta oli puutteellista;

                        panee kuitenkin merkille, että alueiden komitean sisäiset varainhoitosäännöt hyväksyttiin 29. tammikuuta 2003 ja kirjanpitäjien perussääntö toukokuussa 2004;

                  4.

                  myöntää, että varainhoitoasetuksen toteuttamisessa olevat viiveet selittyvät osittain sillä, että vuonna 2003 alueiden komitean varainhoitoyksikkö avusti Euroopan petostentorjuntavirastoa sisäisessä tutkinnassa;

                  5.

                  korostaa, että alueiden komitea sai vasta vuonna 2000 Amsterdamin sopimuksen kautta entistä enemmän varainhoitoon ja budjettihallintoon liittyvää itsemääräämisoikeutta;

                  6.

                  toteaa, että alueiden komitea hyväksyi vuonna 2003 joitakin valvontasääntöjä; toteaa kuitenkin, että kattavaa asiakirjaa, jossa esitettäisiin valvonnan vähimmäissääntöjen järjestelmä, ei edelleenkään ole olemassa; haluaa asiakirjasta itselleen jäljennöksen, sitten kun se on hyväksytty;

                  7.

                  kehottaa alueiden komiteaa varmentamaan järjestelmällisesti virkamiesten oikeudet;

                  8.

                  panee merkille, että alueiden komitea on julkistanut tekemiään sopimuksia Internet-sivuillaan;

            Vuoden 2002 vastuuvapausmenettelyn seuranta

                  9.

                  korostaa, että vuoden 2001 vastuuvapausmenettelyssä todettiin seuraavaa: ”ilmeni kuitenkin järjestelmällistä epäpätevyyttä ja piittaamattomuutta tarjouskilpailujen ja varainhoidon perusmääräyksistä, mukaan luettuna petollisten menettelyjen ja valetarjousten piirteitä” (6);

                  10.

                  panee merkille, että uusi pääsihteeri aloitti hallinnollisen tutkinnan OLAFin tutkinnan tulosten jälkeen, vaikka hallinnollisen tutkinnan tuloksia ei välitetty talousarvion valvontavaliokunnalle ajoissa vuoden 2002 vastuuvapausmenettelyä ajatellen; panee merkille, että pääsihteeri totesi kertomuksessaan, että tutkimuksessa oli todettu yksittäisiä puutteita ja epäammattimaista toimintaa sekä hallinnollisia heikkouksia, mutta että mitään näistä havainnoista ei voitu pitää riittävän vakavana kurinpitomenettelyn käynnistämiseksi ketään kyseisistä virkamiehistä kohtaan; panee merkille, että yhtäkään hallinnollisen tutkinnan kohteena ollutta virkamiestä ei ole ylennetty kertomuksen päätökseen saattamisen jälkeen (7);

                  11.

                  panee merkille, että entiselle pääsihteerille myönnettiin Euroopan parlamentin nimenomaisen toivomuksen vastaisesti aluksi palkatonta virkavapautta ja sen jälkeen varhaiseläke syyskuusta 2004 lähtien;

                  12.

                  korostaa jälleen tukevansa sisäistä tarkastajaa, joka kiinnitti talousarvion valvontavaliokunnan huomion alueiden komitean sääntöjenvastaisuuksiin, sekä luottavansa kyseisen henkilön henkilökohtaiseen ja ammatilliseen rehellisyyteen; on vakuuttunut siitä, että alueiden komitea on samaa mieltä, kuten voidaan todeta alueiden komitean puheenjohtajan sisäiselle tarkastajalle 26. marraskuuta 2003 osoittamasta kirjeestä, jossa puheenjohtaja toteaa olevansa tyytyväinen sen suhteen, että pääsihteerin sijainen on ilmoittanut avustavansa tarkastajaa tämän pätevässä ja asianmukaisessa tehtävien hoidossa ja että alueiden komitean jäsenet ja henkilöstö antavat täyden tukensa ja toimivat yhteistyössä; panee lisäksi merkille, että alueiden komitean pääsihteeri korosti kirjallisessa viestissään esittelijälle, että sisäisellä tarkastajalla on ollut myönteinen rooli tiettyjen komitean hallinnon puutteiden esilletuomisessa; katsoo, että nämä tapahtumat ovat olleet lähtökohta hallinnon uudistuksille, jotka alueiden komitea aloitti vuoden 2003 viimeisinä kuukausina korjatakseen havaitut puutteet erityisesti varainhoidon alalla;

                  13.

                  myöntää, että uuden pääsihteerin alaisuudessa alueiden komitea on ponnistellut uutterasti hallintonsa tehostamiseksi käynnistämällä hallinnollisen uudistuksen ja että parlamentille on tiedotettu edistyksestä säännöllisesti; panee tyytyväisenä merkille tähän asti tapahtuneet ponnistelut;

            Tulojen ja menojen hyväksyjän vuotuinen toimintakertomus ja sisäisen tarkastajan vuosikertomus

                  14.

                  panee merkille, että alueiden komitea on käyttänyt 117 693 euroa viiteen ulkopuoliseen tutkimukseen; on tyytyväinen lisätietoihin siitä, miten tutkimukset käytetään hyväksi komitean työn yhteydessä;

                  15.

                  panee merkille, että sille ei ole toimitettu alueiden komitean kertomusta varainhoitoasetuksen 86 artiklan 4 kohdan mukaisesti eikä sisäisen tarkastajan vuosikertomusta; toteaa, että sisäisen tarkastajan toimeen ei valittu seuraajaa vuoden 2004 loppupuolen aikana, ja avointa virkaa koskeva ilmoitus julkaistiin kaksi kertaa; pyytää saada tietoja tämän rekrytointiprosessin tuloksesta;

            Muita huomioita

                  16.

                  on tyytyväinen siihen, että alueiden komitea arvioi säännöllisesti poliittisen työnsä vaikutusta; pyytää toimittamaan parlamentille vuotuiset vaikutusarvioinnit vastuuvapausmenettelyn yhteydessä;

                  17.

                  on edelleen huolissaan alueiden komitean poliittisen valvonnan järjestelmästä; kehottaa alueiden komiteaa

                              —

                              tarkastelemaan mahdollisuutta muodostaa virallisesti (ryhmien) puheenjohtajakokous poliittiseksi johtoryhmäksi,

                              —

                              arvioimaan (yli 50-jäsenisen) työvaliokunnan tehokkuutta,

                              —

                              jatkamaan ponnisteluja talous- ja hallintoasiain komission tehokkuuden hyväksi, koska virtaviivaistettu kokoonpano edustaa merkittävää parannusta alkuperäiseen verrattuna, ja raportoimaan näistä parlamentin toimivaltaiselle valiokunnalle ajoissa ennen vuoden 2004 vastuuvapausmenettelyä;

                  18.

                  onnittelee alueiden komiteaa vuonna 2003 toteutetuista kattavista laajentumisvalmisteluista; jatkaa toimenpiteiden seurantaa vuoden 2004 vastuuvapausmietinnössään;

                  19.

                  pyytää alueiden komiteaa arvioimaan uuden varainhoitoasetuksen vaikutusta sen hallintoon ja poliittiseen työhön hyvissä ajoin ennen vuosien 2005 tai 2006 tarkistusta ja raportoimaan arvioinnin tuloksista Euroopan parlamentille.

         (1)  EUVL L 54, 28.2.2003, s. 1.

         (2)  EUVL C 293, 30.11.2004, s. 1.

         (3)  EUVL C 294, 30.11.2004, s. 99.

         (4)  EYVL L 248, 16.9.2002, s. 1.

         (5)  EYVL L 356, 31.12.1977, s. 1.

         (6)  EUVL L 57, 25.2.2004, s. 8.

         (7)  Alueiden komitean puheenjohtajan kirje 6.5.2004 talousarvion valvontavaliokunnan puheenjohtajalle ja esittelijälle.